Parasta ennen -ohjelman viimeinen lähetys kuullaan 16. joulukuuta. Sitä ennen bailataan kuin olisi 1999.

Matti Airaksinen // Kuva: Annika Miettinen

Saksa on yhtenäinen, Neuvostoliitto on kaatunut, tamagotchit eivät ole enää muotia – ja nyt 90-luku päättyy radiossakin lopullisesti:

Parasta ennen! -ohjelma eläköityy, mutta Matti Airaksinen ei katoa radiosta, sillä Disko2000-ohjelma jatkuu tuttuun tapaan.

- Parasta ennen! -ohjelma henkilöityy voimakkaasti Matti Airaksiseen, ja ilman häntä ohjelmaa ei ole. Fanien iloksi Matti kuitenkin jatkaa kanavalla retrohengessä ja laittaa kaikki paukut Juskan kanssa Disko2000-ohjelmaan. Ensi vuoden suunnittelu on jo täydessä vauhdissa, ja kanavallamme on edelleen luvassa parasta perjantai-illan nostatusta, ohjelmapäällikkö Hanne Kautto kommentoi.

- Parasta ennen! alkoi melkein kymmenen vuotta sitten ja oli hitti. Disko2000 tekee nyt saman retrohengessä 2000-luvulle. Olemme tässä askeleen edellä, Kautto jatkaa.

Mutta nyt ei ole aika surra, nyt on aika bailata. Viimeinen radiolähetys on 16. joulukuuta. Lisäksi tulossa on vielä Parasta ennen! -pikkujoulukiertue, joka alkaa Kajaanista 18. marraskuuta ja päättyy 17. joulukuuta Kuopioon. Tarkemman keikkakalenterin löydät täältä.

Ja mikä siisteintä 30. maaliskuuta on luvassa vielä Parasta ennen! -risteily, jonka lisätiedot löydät täältä.

- 90-luku kesti kymmenen vuotta, lähes saman verran kesti myös Parasta ennen! eli yhdeksän ja puoli vuotta, DJ Matti Airaksinen kommentoi.

Muokattu 23. syyskuuta päivämäärä oikeaksi.

Lue myös:

Parasta ennen! -DJ Matti Airaksinen on ysärikuningas, joka fanittaa fanejaan